Calocybe gambosa

:*Usón rendreza en ista pachina; ta o lugar de Huerto en os Monegros, se veiga *'Usón (Huerto)***,

***Calocybe gambosa**'' <small>([[Elias Magnus Fries|Fr.]])</small>, clamato **muixardón** u **isón**, ye un [[fongo]] que naix de [[primavera]] debaixo de cualques [[especie]]s d'[[arbusto]]s, como [[arto]]s y [[aranyoner]]s. Precisa [[suelo|suel]] humedo, por un regular [[micorriza]]to con árbols y arbustos que viven aislaus en [[prato]]s u [[faixa]]s, poquetas vegadas en árbols de [[selva]].

O camparol fa dende 5 dica 17 [[centimetro|cm]] d'amplo, brostando con forma redondiadeta en primeras, que s'obre y s'aplana dimpués. A color d'o camparol, y d'o potrecón en cheneral ye blanquinyosa u grisa, anque bi n'ha que gosan manifestar dica coloración royisca. Tien as laminas pretas y de color blanquinyosa u crema.

== Zoonimia ==
En [[Aragón]], o termino «muixardón» tiene diferents formas variaderas, como «**muchardón**», documentato en a [[Val de Broto]] y [[Val de Tena|Tena]], «**moixardón**» en a [[Val de Benás]] y [[Puértolas]] ([[Sobrarbe]]), «**muchirón**» en a localidat [[Chacetania|chacetana]] de [[Canfranc]], «**moixordón**» u «**muixordón**» en a [[Val de Chistau]], «**muixardón**» en Torres de l'Obispo ([[Ribagorza]]), etc. Otras denominacions aragonesas son «**muchilón**», «**boxardón**», «**muxerón**», amás de la forma castellanizata «**mojardón**». En [[Castiella]] tenemos «**mansarón**», «**lansarón**», «**nansarón**» en tierras de [[Provincia de Soria|Soria]] y [[Provincia de Burgos|Burgos]], y «**nazarón**» en a comarca de [[Moncayo]].

Significativament, en altras luengas que mugan cheograficament con l'[[Idioma aragonés|aragonés]] tamién se i conoix ista especie con nombres que dimanan d'a mesma radiz: en [[Idioma catalán|catalán]] tenemos as variants «**moixernó**» [moiʃeɾ'no], [muʃəɾ'no] y «**mixernó**» [miʃeɾ'no], y en [[Idioma occitán|as luengas d'Oc]] en dicen «**mossairon**»  [musai'ʁuŋ], «**mossiron**» [musi'ʁuŋ], y «**moisharon**» [muʃa'ɾuŋ], «**moisheron**» [muʃe'ɾuŋ], «**moishiron**» [muʃi'ɾuŋ], «**mossaron**» [musa'ɾuŋ], «**mosseron**» [muse'ɾuŋ], «**mosseiron**» [musei'ɾuŋ] en [[Idioma gascón|gascón]]. En antico [[Idioma francoprovenzal|francoprovenzal u arpitán]] en diceban «**moisserun**» [muʃə'ɾuŋ], y en [[francés]], o termino que s'ha feito cheneral en a bibliografía [[micolochía|micolochica]] y as guías de potrecons ye «''tricholome de Saint-Georges''», pero se sabe que a palabra patrimonial yera «**mousseron**» [musə'ʁɔ], prestato a l'[[idioma anglés|anglés]] «**mushroom**» "[[sampinyón]]" y que s'aplicaba especificament a ista especie.

L'orichen d'ixas formas ye o [[latín medieval]] «**mus(s)iriōnem**» y se relaciona con un [[arquelexema]] [[Luengas indoeuropeas|indoeuropeu]] antigo ''*meus-'' "[[molsa]], [[floridura|mogo]], [[mildio]]", reflexato en o [[Luengas chermanicas|chermanico]] ''*musan, *musō, *miuziz'' "[[paúl]], molsa": antico [[Idioma anglés|anglés]] «''mōs''» "paúl", «''mēos''» "molsa", baixo [[francico]] ''*mossa'' (antico [[holandés]] «''mossa''») "molsa" > antico [[Idioma francés|francés]] «''mosse''», moderno «''mousse''». A opinión común d'entre os estudiosos ye que ixe lexema en orichen no identificaba garra fongo concreto, sino que indicaba "potrecón" en cheneral. Ixo se fa mes claro cuan se vei que mesmo en [[Idioma aragonés|aragonés]] bi ha mes d'una especie que o suyo nombre dimana d'ixa mesma radiz, como as [[muixardina]]s. En relación con tota ixa teoría, en o [[aragonesismo (lingüistica)|lexico d'orichen aragonesa]] d'[[Íxar]] ([[Baixo Martín]], [[Baixo Aragón historico]]) se documenta a forma castellanizata «**bojardón**» con o significato aproximato de  "[[fongo]]" u "cosa pareixita a un potrecón".

Amás de «**muchirón**» (veyer mas entalto), en a [[Chacetania]] se i documentan as formas «**isón de primavera**» en [[Aragüés de lo Puerto]], «**usón**» en [[Echo]],  [[Canfranc]] y [[Ansó]], y «**usún**» en a [[Val de Roncal]]. En a vecina comarca de l'[[Alto Galligo]], se reconoix como «**sisón**».  En [[Acumuer]] y [[Aso de Sobremont]], y en [[Longars (Cinco Villas)|Longars]] y tota la Val d'[[Río Onsella|Onsella]] se i puede sentir o nombre «**isana**», que morfolochicament tamién pareix emparentada con as anteriors y d'a que prene o nombre  l**Asociación Micolochica Isana* con siede en [[Os Pintanos]]. As formas aragonesas son parexidas al [[idioma basco|basco]] «*'ziza**» (tamién «**zuza**» en [[dialecto bizcaíno|bizcaíno]] y [[dialecto guipuzcuán|guipuzcuán]]), «**xixa'''» "potrecón, muixardón".

## Vinclos externos

## Referencias